Nyeste Skilderie af Kiøbenhavn, 1819-08-07
J det vi betragte de mangfoldige nye Oversættelser af det ommeldte oldnordiske Værk, eller enkelte af dets Digte, i det svenske, tydske, engelske og flere af de nyere Sprog, kunne vi ikke andet end opdage hos os selv, en i denne Post iøinefaldende Mangel. Vel foregik vor Sandvig, for mange Aar siden, Andre heri ved et roesværdige Exempel, men naturligviis vare hans ved stor Møje, erhvervede Jndsigter, ingenlunde tilstrække ligge til at fuldføre en god eller brugbar nydansk Oversættelse af Eddas ældgamle Skaldedigte. Hans Arbeide indbefatter desuden kun de saakaldte mythologiske Sange (med Undtagelse af Havamaal, Solens Sang, Qvadet om Volund, Grottesangen og Kong Heidriks Gaader). - Det er altsaa for at udfylde et tomt Rum i vor Literatur, som vistnok bør udfyldes, at jeg herved vover at indbyde saavel Danske som Dansklæsende Dyrkere og Yndere af Nordens Literatur og Kunst, til Subskription paa en ny Dansk Oversættelse af den ældre eller poetiske (ellers kaldet Sæmunds) Edda. Saavel de egentlig mythiske og allegoriske Sange, som de historiske eller episke (handlende om Niblungernes tragiske Skjæbne, senere i Middelalderen, skildret i de tydske Digte Niebelungen Lied og Chriemhilden Rache m. fl., samt i nyere Tider af Grundtvig, de la Motte Fouqveo. A.) - skulle her vorde oversatte saa tro og fattelig som mueligt. Enhver Sang skal forsynes med en særskilt Jndledning og oplysende Anmærkninger. Mit naturligviis fortrolige Bekjendtskab med mit Modersmaal, det Jslandske, som jeg fra Barndommen af har søgt at udvide til Nordens ældste Digtersprog, – saavelsom et hermed forbundent mangeaarigt Studium af Hedenolds Skaldesange, og dens deri, især dog i Edderne, bevarede Gude, Aande= og Fabel-Lære, have sat mig i Stand til at meddele mange nye, og, som jeg haaber, selv for Sagngranskeren og Menneskeforskeren vigtige og interessante bemærkninger, angaaende vore hedenske Forfædres Tro- og Viden (hvorpaa det meste af de nordiske Folks saakaldte Almue tro og nationale Skikke øiensynligen er grundet, skjønt Katholikerne ret snildeligen have vidst at omstøbe meget deraf i nye Former) samt deres astronomiske og physiske Kundskaber eller Meninger, som i saare mange Deele vidne om det gothiske Hovedfolk asiatiske Oprindelse. Jsær haaber jeg at det af denne nydanske Udgave af den ældre Edda vil blive klart, at der aldeles intet meldes om vore Fædres Guddomme, (Odin, Thor, Freyr, Frigga, Freyao.s.v.) som jordiske Mænd eller Qvinder, Fyrster eller Fyrstinder, men tvertimod som Naturens og Elementernes Beherskere og Styrere, ligesom og Gudernes Modstandere, Jætterne, ikke her omtales som nogen menneskelig Nation, men som Afgrundens, Mørkets og Kuldens Dæmoner, oftest oprørske mod Himlens høiere Magter o. s. v. Det indlyser klarligen heraf at Nordens Guder, efter Forfædrenes Forestillinger, levede og virkede i Naturen, og ville saaledes vedblive til Verdens Ende, samt at vore Digtere og Kunstnere, naar de søge at sætte sig ind i det egentlige Hedenold Forestillinger, ville finde Gudernes Billeder, under mangfoldige afvexlende Former, i den evige Natur, hvorved Geniet aabnes en vid Mark til nye og herlige Anskuelser. Dog have allerede nogle Lærde, som Thorlacius, Thorkelin, Bastholm, Müller, Nyerup, Grundtvig, Grater, Stuhr o. fl., samt enkelte Digtere, især vor Oehlenschlæger (hvis Pomer af denne Art, ved nærværende Værk, vist ville, for mange Læsere, sættes i det rigtige Lys), tildeels seet og forestillet hine høje Jdealer fra den rette, oprindelige Synspunkt, der lige fra Kristendommens Jndførelse for det meste var bleven forfeilet og miskjendt af Nordboerne. Rummet tillader ikke at udvikke disse Gjenstande vidtløftigere paa dette Sted. Kun tilføjer jeg, at Værket skal sluttes med en kortfattet mythologisk Ordbog over det gamle Nordens vigtigste mythiske Væsener, til Digteres og Kunstneres Brug. Det hele Værk vil komme til at bestaa af fire Octav Bind, hvert paa 20 Ark. Forlagsretten er af mig overdraget til den Gyldendalske Boghandling, hvis opgivne Betingelser for Subskriptionen hos følge til det literære Publikums behagelige Underretning. Kjøbenhavn, den 31te Juli 1819. Finn Magnusen, Professor. Forlaget af dette for enhver Fædrelandets og Litteraturens Ven vigtige og interessante Værk har Hr. Forfatteren overdraget Undertegnede, hos hvem det vil udkomme, saafremt et, til at dække Udgifterne, nogenlunde tilstrækkeligt Antal Subskribentere maatte have meldt sig inden Udgangen af Marts 1820. J dette Tilfælde skal Trykningen da ufortøvet vorde begyndt, og hvert Fjerdingaar et Bind blive leveret. Forlæggeren forbinder sig til, kun at lade et høist ubetydeligt Antal Exemplarer trykke over det, hvorpaa der til foranførte Tid er subskriberet, og Befordrerne af et nyttigt og hæderligt Værk kunne derfor tillige have Udsigt til, at dette, formedelst Sjældenheden, vil om kort Tid opnaa en forhøiet pecunier Værdie. Subskriptionsprisen bliver, i rede Sølv, eller sammes Værdie i Sedler, for hvert Bind 1 Rbd. 64 s. paa Trykpapir, 24. - Skrivpapir og 3. - Velinpapir Bogladeprisen derimod 2 Rbd. 48 s. paa Trykp. 42. - Skrup. og 4 – 48. - Veling. og denne indtræder strax saasnart et Bind er færdigt, for dette, saa at, om endog Exemplarer da maatte være tilovers, de sildigere tilkommende Subskribentere dog kun nyde Subskriptionens Fordele for de til den Tid resterende, ikke for de allerede udkomne Bind. Jmod en saa betydelig Fordeel, forbinde derimod de Herrer Subskribentere, til Forlæggerens Sikkerhed, dem til, ved Modtagelsen af første Deel, tillige at erlægge Betalingen for 2den Deel og, ved Modtagelsen af den 3die, tillige for den 4de og sidste Deel, hvilken, som forudbetalt, leveres frit. En trykt Liste over Dhrr. Subskribenteres Navne vil ledsage Værket.